CELEX: 32014D0128
Language: et
Date: 2014-03-10 00:00:00
Title: 2014/128/EL: Komisjoni rakendusotsus, 10. märts 2014 , millega lubatakse kasutada valgusdioodidega lähitulemoodulit „E-light” kui uuenduslikku tehnoloogiat sõiduautode CO 2 -heite vähendamiseks vastavalt Euroopa Parlamendi ja nõukogu määrusele (EÜ) nr 443/2009  EMPs kohaldatav tekst

11.3.2014   
            
            
               ET
            
            
               Euroopa Liidu Teataja
            
            
               L 70/30
            
         
      KOMISJONI RAKENDUSOTSUS,
   10. märts 2014,
   millega lubatakse kasutada valgusdioodidega lähitulemoodulit „E-light” kui uuenduslikku tehnoloogiat sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009
   (EMPs kohaldatav tekst)
   (2014/128/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 443/2009, millega kehtestatakse uute sõiduautode heitenormid väikesõidukite süsinikdioksiidiheite vähendamist käsitleva ühenduse tervikliku lähenemisviisi raames, (1) eriti selle artikli 12 lõiget 4,
   ning arvestades järgmist:
   
               (1)
            
            
               Tarnija Automotive Lighting Reutlingen GmbH (edaspidi „taotluse esitaja”) esitas 9. juulil 2013 taotluse kiita uuendusliku tehnoloogiana heaks valgusdioodidega (LED) lähitulemooduli „E-light”. Taotluse täielikkust hinnati kooskõlas komisjoni rakendusmääruse (EL) nr 725/2011 (2) artikliga 4. Leiti, et taotlus on täielik, ning ajavahemik taotluse hindamiseks komisjonis algas selle ametliku kättesaamise kuupäevale järgneval päeval ehk 10. juulil 2013.
            
         
               (2)
            
            
               Taotlust hinnati kooskõlas määruse (EÜ) nr 443/2009 artikliga 12, rakendusmäärusega (EL) nr 725/2011 ja tehniliste suunistega, mille järgi koostatakse taotlused uuendusliku tehnoloogia heakskiitmiseks vastavalt määrusele (EÜ) nr 443/2009 (edaspidi „tehnilised suunised”) (3).
            
         
               (3)
            
            
               Taotluses on osutatud valgusdioodidega lähitulemoodulile „E-light”, mis on nn murdumis- ja peegeldumissüsteemil põhinev valgustustehnoloogia. „E-light” moodulis kasutatakse väikese arvu LED-lampide toodetud valguse koondamiseks selle peegeldumist ja murdumist läätsede kaudu. Kõnealune tehnoloogia erineb oluliselt LED-valgustussüsteemist, mis on ökoinnovatsioonina heaks kiidetud komisjoni rakendusotsuses 2013/128/EL (4). Samuti tuleks märkida, et ettevõtja Automotive Lighting taotlus põhineb tehnilistes suunistes kirjeldatud lihtsustatud lähenemisviisil. Varem heaks kiidetud taotlus põhines terviklikul lähenemisviisil.
            
         
               (4)
            
            
               Komisjoni arvates selgub taotluses esitatud teabest, et määruse (EÜ) nr 443/2009 artiklis 12 ja rakendusmääruse (EL) nr 725/2011 artiklites 2 ja 4 osutatud tingimused ja kriteeriumid on täidetud.
            
         
               (5)
            
            
               Taotleja on tõendanud, et nende sõiduautode osakaal, millel „E-light”-moodulit kasutati, ei ületanud 3 % võrdlusaastal 2009 registreeritud uutest sõiduautodest. Selle toetuseks on taotleja osutanud tehnilistele suunistele, milles on esitatud Euroopa autoosade tarnijate assotsiatsiooni CLEPA algatuse Light Sight Safety kokkuvõte. Taotleja on kasutanud eelnevalt kindlaksmääratud funktsioone ja keskmiseid andmeid kooskõlas tehnilistes suunistes kirjeldatud lihtsustatud lähenemisviisiga.
            
         
               (6)
            
            
               „E-light” mooduli CO2-heite vähendamise võime tõendamiseks on taotleja kasutanud kooskõlas tehnilistes suunistes kirjeldatud lihtsustatud lähenemisviisiga võrdlusaluse tehnoloogiana halogeenvalgusteid.
            
         
               (7)
            
            
               Taotleja on esitanud metoodika CO2 heite vähenemise mõõtmiseks. See hõlmab valemeid, mis on kooskõlas tehnilistes suunistes seoses valgustusfunktsioone käsitleva lihtsustatud lähenemisviisiga kirjeldatud valemitega. Komisjon on seisukohal, et katsemetoodika annab kontrollitavaid, korratavaid ja võrreldavaid mõõtmistulemusi ning võimaldab suure statistilise olulisusega realistlikult tõestada uuendusliku tehnoloogia kasutamisest saadavat kasu CO2-heite vähendamisel vastavalt rakendusmääruse (EL) nr 725/2011 artiklile 6.
            
         
               (8)
            
            
               Seda silmas pidades leiab komisjon, et taotleja on piisavalt tõestanud, et uuendusliku tehnoloogia abil vähendatakse heidet vähemalt 1 g CO2/km.
            
         
               (9)
            
            
               Kuna lähitulelaternate valgustuse sisselülitumist ei nõuta CO2-heitega seotud tüübikinnituskatsetel, millele on osutatud Euroopa Parlamendi ja nõukogu määruses (EÜ) nr 715/2007 (5) ja komisjoni määruses (EÜ) nr 692/2008, (6) on komisjon nõus, et kõnealuste valgusfunktsioonide suhtes ei kohaldata standardset katsetsüklit.
            
         
               (10)
            
            
               Asjaomaste valgusfunktsioonide sisselülitumine on kohustuslik selleks, et tagada sõiduki ohutu kasutamine juhi valikutest sõltumata. Seetõttu leiab komisjon, et valgusdioodide kasutamisega saadav CO2-heite vähendamine on tootja saavutus.
            
         
               (11)
            
            
               Komisjon leiab, et kontrolliaruande on koostanud sõltumatu ja sertifitseeritud asutus nimega FAKT S.r.l. ning aruanne toetab taotluses esitatud järeldusi.
            
         
               (12)
            
            
               Seda silmas pidades leiab komisjon, et kõnealuse uuendusliku tehnoloogia heakskiitmisele ei tohiks olla vastuväiteid.
            
         
               (13)
            
            
               Iga tootja, kes soovib eriheite sihttaseme saavutamiseks vähendada oma keskmist CO2 eriheidet käesoleva otsusega heakskiidetud uuendusliku tehnoloogia abil, peaks rakendusmääruse (EL) nr 725/2011 artikli 11 lõike 1 kohaselt osutama asjaomastele sõidukitele EÜ tüübikinnitustunnistuse saamiseks esitatavas taotluses käesolevale otsusele,
            
         ON VASTU VÕTNUD KÄESOLEVA OTSUSE:
   Artikkel 1
   1.   M1-kategooria sõidukitel kasutamiseks ettenähtud LED-lähitulemoodul „E-light” kiidetakse heaks kui uuenduslik tehnoloogia määruse (EÜ) nr 443/2009 artikli 12 tähenduses.
   2.   Lõikes 1 osutatud LED-lähitulemooduli „E-light” kasutamisega vähendatav CO2-heite kogus tehakse kindlaks lisas sätestatud metoodika abil.
   Artikkel 2
   Käesolev otsus jõustub 20. päeval pärast selle avaldamist Euroopa Liidu Teatajas.
   
      Brüssel, 10. märts 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 140, 5.6.2009, lk 1.
   
      (2)  Komisjoni rakendusmäärus (EL) nr 725/2011, 25. juuli 2011, millega kehtestatakse sõiduautode vähese CO2-heitega uuenduslike tehnoloogiate heakskiitmise ja sertifitseerimise kord (ELT L 194, 26.7.2011, lk 19).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf
   
      (4)  Komisjoni rakendusotsus 2013/128/EL, 13. märts 2013, millega lubatakse teatavates M1-kategooria sõidukite valgusfunktsioonides kasutada valgusdioode kui uuenduslikku tehnikat sõiduautode CO2 -heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 70, 14.3.2013, lk 7).
   
      (5)  Euroopa Parlamendi ja nõukogu määrus (EÜ) nr 715/2007, 20. juuni 2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 171, 29.6.2007, lk 1).
   
      (6)  Komisjoni määrus (EÜ) nr 692/2008, 18. juuli 2008, millega rakendatakse ja muudetakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 199, 28.7.2008, lk 1).
   
      LISA
      
         METOODIKA, MILLE ABIL TEHAKSE KINDLAKS, KUI PALJU VÄHENEB CO2-HEIDE TÄNU LED-LÄHITULEMOODULI „E-LIGHT” KASUTAMISELE M1-KATEGOORIA SÕIDUKIL
      
      1.   Sissejuhatus
      
      Selleks et teha kindlaks, kui palju CO2-heide väheneb tänu valgusdioodidega lähitulemooduli („E-light”) kasutamisele M1-kategooria sõidukil, tuleb kindlaks määrata järgmine:
      
                  a)
               
               
                  katsetingimused;
               
            
                  b)
               
               
                  katsetamise kord;
               
            
                  c)
               
               
                  valemid CO2-heite vähenemise arvutamiseks;
               
            
                  d)
               
               
                  standardhälbe arvutamise valemid;
               
            
                  e)
               
               
                  CO2-heite vähenemise kindlakstegemine tüübikinnitusasutustes tõendamiseks.
               
            2.   Katsetingimused
      
      Kohaldatakse UN/ECE eeskirja nr 112 (1)„Ühtsed sätted mootorsõidukite selliste esilaternate tunnustamise kohta, mis kiirgavad asümmeetrilist lähituld või kaugtuld või mõlemat ja on varustatud hõõglampide ja/või LED-moodulitega”. Energiatarbe kindlaksmääramisel võetakse aluseks eeskirja nr 112 punkt 6.1.4 ning sama eeskirja 10. lisa punktid 3.2.1 ja 3.2.2.
      Lisaks toimub katsetatava seadme soojendamine 30 minuti jooksul, mil katsetatavasse seadmesse juhitakse pingel 13,4 V voolu tugevusega 0,78 A. Katsetatav seade koosneb LED-lambi elektroonilisest juhtseadmest (eküüd) ja lähitulemoodulist.
      3.   Katsetamise kord
      
      Mõõtmised tuleb teha nii, nagu on näidatud joonisel. Kasutatakse järgmisi seadmeid:
      
                  —
               
               
                  kaks digitaalset multimeetrit, üks alalisvoolu ja teine alalispinge mõõtmiseks;
               
            
                  —
               
               
                  toiteplokk.
               
            
         
      
         Joonis
      
      
         Katseseade (A on ampermeeter; LED eküüd on LED-lambi elektrooniline juhtseade)
      
      Kokku tehakse kümme mõõtmist järgmistel pingetel: 9,0 V; 10,0 V; 11,0 V; 12,0 V; 13,0 V; 13,2 V; 13,4 V; 14,0 V; 15,0 V; 16,0 V (neist 13,2 V ja 13,4 V on sõiduautode puhul tüüpilised pingeväärtused).
      Iga pinge puhul tuleb mõõta voolu.
      Täpne kasutatud pinge ja mõõdetud vool tuleb esitada nelja kümnendkoha täpsusega.
      4.   Valemid
      
      CO2-heite vähenemise kindlaksmääramiseks ja selle kindlakstegemiseks, kas piirväärtus 1 g CO2/km on saavutatud, tuleb läbida järgmised etapid:
      
                  1. etapp
               
               
                  :
               
               
                  arvutatakse energiasääst;
               
            
                  2. etapp
               
               
                  :
               
               
                  arvutatakse CO2-heite vähenemine;
               
            
                  3. etapp
               
               
                  :
               
               
                  arvutatakse viga CO2-heite vähenemises;
               
            
                  4. etapp
               
               
                  :
               
               
                  kontrollitakse läviväärtust.
               
            4.1.   Elektrivõimsuse säästu arvutamine
      
      Kõigi kümne mõõtmise puhul arvutatakse kasutatud võimsus nii, et installeeritud pinge korrutatakse mõõdetud vooluga. Selle tulemusena saadakse kümme väärtust. Iga väärtus esitatakse nelja kümnendkoha täpsusega. Seejärel arvutatakse kasutatud energia keskmine väärtus. Selleks liidetakse kõnealused kümme väärtust ja jagatakse kümnega.
      Elektrivõimsuse sääst arvutatakse järgmise valemi abil.
      Valem 1: 
      kus:
      
                  ΔP
               
               
                  :
               
               
                  elektrivõimsuse sääst (W)
               
            
                  Pbaseline
                  
               
               
                  :
               
               
                  võrdlusaluse võimsus (137 W)
               
            
                  Peco-innovation
                  
               
               
                  :
               
               
                  ökoinnovatsiooni puhul kasutatud võimsuse keskmine väärtus (W)
               
            4.2.   CO2-heite vähenemise arvutamine
      
      Ökoinnovatsiooniga saavutatav CO2-heite vähenemine arvutatakse järgmiste valemite abil.
      
                   
               
               
                  Bensiinikütusega sõidukite puhul
                  Valem 2: 
               
            
                   
               
               
                  Diislikütusega sõidukite puhul
                  Valem 3: 
               
            CO2 on nendes valemites CO2 vähenemine (gCO2/km).
      Valemite 2 ja 3 sisendandmed on järgmised:
      
                  ΔP
               
               
                  :
               
               
                  elektrivõimsuse sääst (W), mis on 1. etapi tulemus
               
            
                  UF
               
               
                  :
               
               
                  kasutuskoefitsient, mis on lähitulelampide puhul 0,33
               
            
                  v
               
               
                  :
               
               
                  Euroopa uue sõidutsükli (NEDC) keskmine sõidukiirus, mis on 33,58 km/h
               
            
                  VPe-P
                  
               
               
                  :
               
               
                  bensiinikütusega sõidukite efektiivvõimsuse kulu, milleks on 0,264 1/kWh
               
            
                  VPe-D
                  
               
               
                  :
               
               
                  diislikütusega sõidukite efektiivvõimsuse kulu, milleks on 0,22 1/kWh
               
            
                  ηΑ
               
               
                  :
               
               
                  vahelduvvoolugeneraatori kasutegur, mis on 0,67
               
            
                  CFP
                  
               
               
                  :
               
               
                  bensiinikütuse ümberarvestustegur, mis on 2 330 g CO2/l
               
            
                  CFD
                  
               
               
                  :
               
               
                  diislikütuse ümberarvestustegur, mis on 2 640 g CO2/l
               
            4.3.   CO2-heite vähenemise statistilise vea arvutamine
      
      Statistiline viga CO2-heite vähenemises määratakse kindlaks kahes etapis. Esimeses etapis tuleb elektrivõimsuse vea väärtus määrata standardhälbena, mis on võrdne usaldusvahemikuga 68 %.
      Selleks kasutatakse valemit 4.
      Valem 4: 
      kus:
      
                  
                     
               
               
                  :
               
               
                  aritmeetilise keskmise standardhälve [W]
               
            
                  xi
                  
               
               
                  :
               
               
                  mõõdetud väärtus [W]
               
            
                  
                     
               
               
                  :
               
               
                  aritmeetiline keskmine [W]
               
            
                  n
               
               
                  :
               
               
                  mõõtmiste arv, mis on kümme
               
            Seejärel määratakse CO2-heite vähenemise viga mõõtevea leviku seadusega, mis on väljendatud valemis 5.
      Valem 5: 
      kus:
      
                  ΔCCO2:
               
               
                  CO2-heite vähenemise keskmine summaarne viga ()
               
            
                  ∂ CCO2
                     /∂P
               
               
                  CO2-heite arvutatud vähenemise tundlikkus sisendväärtuse xi suhtes
               
            
                  ePi:
               
               
                  sisendväärtuse viga (W)
               
            Valemi 2 asendamine valemis 5 tähendab bensiinikütusega sõidukite puhul järgmist.
      Valem 6: 
      kus:
      
                  ΔCCO2
                  
               
               
                  :
               
               
                  CO2-heite vähenemise väärtuse viga (g CO2/km)
               
            
                  eP
               
               
                  :
               
               
                  elektrivõimsuse kulu viga (W)
               
            Valemi 2 asendamine valemis 5 tähendab diislikütusega sõidukite puhul järgmist.
      Valem 7: 
      kus:
      
                  ΔCCO2
                  
               
               
                  :
               
               
                  CO2-heite vähenemise väärtuse viga (g CO2/km)
               
            
                  eP
               
               
                  :
               
               
                  elektrivõimsuse kulu viga (W)
               
            4.4.   Läviväärtuse kontrollimine
      
      Läviväärtust kontrollitakse valemi 8 abil. Minimaalne läviväärtus on 1,0 g CO2/km.
      Valem 8: 
      kus:
      
                  MT
               
               
                  :
               
               
                  minimaalne läviväärtus (g CO2/km)
               
            
                  C CO2
                     
                  
               
               
                  :
               
               
                  CO2-heite vähenemine kokku (g CO2/km), mis tuleb esitada nelja kümnendkoha täpsusega
               
            
                  
                     
               
               
                  :
               
               
                  CO2-heite vähenemise väärtuse keskmine summaarne viga (g CO2/km), mis tuleb esitada nelja kümnendkoha täpsusega.
               
            5.   Tüübikinnitusdokumentidesse kantav ökoinnovatsiooni kood
      
      Ökoinnovatsiooni üldkoodi määramiseks direktiivi Euroopa Parlamendi ja nõukogu direktiivi 2007/46/EÜ (2) I, VIII ja IX lisale vastavates asjakohastes tüübikinnitusdokumentides kasutatakse käesoleva direktiiviga heakskiidetud innovaatilise tehnoloogia puhul koodi „5”.
      Nt kui ökoinnovatsiooniga saavutatud heite vähenemise on sertifitseerinud Saksamaa tüübikinnitusasutus, on ökoinnovatsiooni kood „e1 5”.
      
         (1)  E/ECE/324/Rev.2/Add.111/Rev.3 - E/ECE/TRANS/505/Rev.2/Add.111/Rev.3, 9. jaanuar 2013.
      
         (2)  Euroopa Parlamendi ja nõukogu direktiiv 2007/46/EÜ, 5. september 2007, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv) (ELT L 263, 9.10.2007, lk 1).